CELEX: 62016TN0085
Language: lv
Date: 2016-02-17 00:00:00
Title: Lieta T-85/16: Prasība, kas celta 2016. gada 17. februārī – Shoe Branding Europe/EUIPO – adidas (Divu paralēlu svītru izvietojums uz apava)

18.4.2016   
            
            
               LV
            
            
               Eiropas Savienības Oficiālais Vēstnesis
            
            
               C 136/39
            
         Prasība, kas celta 2016. gada 17. februārī – Shoe Branding Europe/EUIPO – adidas (Divu paralēlu svītru izvietojums uz apava)
   (Lieta T-85/16)
   (2016/C 136/54)
   Valoda, kādā sagatavots prasības pieteikums – angļu
   
      Lietas dalībnieki
   
   
      Prasītāja: Shoe Branding Europe BVBA (Oudenaarde, Beļģija) (pārstāvis – J. Løje, advokāts)
   
      Atbildētājs: Eiropas Savienības Intelektuālā īpašuma birojs (EUIPO)
   
      Otra procesa EUIPO Apelācijas padomē dalībniece: adidas AG (Herzogenaurach, Vācija)
   
      Informācija par procesu EUIPO
      
   
   
      Strīdus preču zīmes reģistrācijas pieteikuma iesniedzēja: prasītāja
   
      Attiecīgā strīdus preču zīme: ES pozīcijas preču zīme, ko veido divas uz apava virsējās daļas ārpusē izvietotas paralēlas līnijas – reģistrācijas pieteikums Nr. 10 477 701
   
      Process EUIPO: iebildumu process
   
      Apstrīdētais lēmums: EUIPO Apelācijas otrās padomes 2015. gada 26. novembra lēmums lietā R 3106/2014–2
   
      Prasītājas prasījumi:
   
   
               —
            
            
               atcelt apstrīdēto lēmumu;
            
         
               —
            
            
               piespriest EUIPO atlīdzināt tiesāšanās izdevumus;
            
         
      pakārtoti:
   
   
               —
            
            
               nodot lietu atbildētājam atkārtotai izskatīšanai neatkarīgi no Vispārējās tiesas sprieduma lietā T-145/14;
            
         
      turpmāk pakārtoti:
   
               —
            
            
               nodot lietu EUIPO, nospriežot apturēt procesu līdz tiks pasludināts spriedums lietā C-396/15 P par apelācijas sūdzību, ko prasītāja iesniegusi Eiropas Savienības Tiesā par Vispārējās tiesas spriedumu lietā T-145/14 un pēc Eiropas Savienības Tiesas sprieduma pasludināšanas minētajā lietā veikt savu vērtējumu par līdzībām un atšķirībām starp salīdzināmajām preču zīmēm.
            
         
      Izvirzītie pamati:
   
   
               —
            
            
               
                  EUIPO esot pieļāvis kļūdu, neveicot savu novērtējumu par līdzībām un atšķirībām starp prasītājas apstrīdēto preču zīmi un iebildumu iesniedzējas agrāko preču zīmi, ko EUIPO reģistrējis kā Eiropas Savienības preču zīmi Nr. 3 517 646;
            
         
               —
            
            
               
                  EUIPO esot pieļāvis kļūdu, uzskatot, ka Regulas Nr. 207/2009 8. panta 5. punkta nosacījumi bija izpildīti.